b'\n_START_ARTICLE_\nOptimalnostna teorija\n_START_PARAGRAPH_\nOptimalnostna teorija je jezikoslovna teorija, ki sta jo predlagala Alan Prince in Paul Smolensky. Uveljavila se je predvsem v fonologiji, morfonologiji in oblikoslovju (za kar je poleg Alana Princea zaslu\xc5\xbeen \xc5\xa1e John McCarthy), nekaj tudi v skladnji, manj pa na drugih jezikovnih ravninah._NEWLINE_Optimalnostna teorija v slovnici jezika klju\xc4\x8dno vlogo daje omejitvam (angl. constraints), ki so univerzalne (jeziki pa se razlikujejo glede na to, kako jih rangirajo). Optimalni kandidat je tisti par vnosa (inputa) rezultata (outputa), ki ne kr\xc5\xa1i oz. najmanj kr\xc5\xa1i visoko rangirane omejitve (v primerjavi z drugimi kandidati).'